128. ΑΠΟΦΑΣΗ ΥΠΟΥΡΓΩΝ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ-ΔΙΚΑΙΟΣΥΝΗΣ Αριθ. 9362 της 5/5 Μαΐου 2006 (ΦΕΚ Β΄ 561) Κατάργηση της υποβολής του αντιγράφου ποινικού μητρώου, ως δικαιολογητικού συμμετοχής στη διαδικασία πρόσληψης δικηγόρων με πάγια αντιμισθία ή για αποκλειστική ή συστηματική ανάθεση υποθέσεων με πάγια αμοιβή και αντικατάσταση του από υπεύθυνη δήλωση του ν. 1599/1986, όπως ισχύει. Έχοντας υπόψη τις διατάξεις: 1)των παραγράφων 1 και 3 του άρθρου 10 του ν. 3230/2004 «Καθιέρωση συστήματος διοίκησης με στόχους, μέτρηση της αποδοτικότητας και άλλες διατάξεις» (ΦΕΚ 44 Α΄) 2)της παραγράφου 4 του άρθρου 25 του ν. 3200/2003 « Τροποποιήσεις του ν. 1388/1983 «Ίδρυση Εθνικού Κέντρου Δημόσιας Διοίκησης, Ίδρυση Εθνικής Σχολής Τοπικής Αυτοδιοίκησης και άλλες διατάξεις»(ΦΕΚ 281 Α΄). (Μετά τη σελ. 390,354) Σελ. 390,355 Τεύχος      Σελ.       Κώδικας περί Δικηγόρων 6.Δ.α.128 3)του άρθρου 90 του Κώδικα Νομοθεσίας για την Κυβέρνηση και τα κυβερνητικά όργανα, που κυρώθηκε με το άρθρο πρώτο του π.δ. 63/2005 (98 Α΄) 4)Του εδαφίου α του άρθρου 2 και της παραγράφου 1 του άρθρου 5 της υπ’ αριθμ. ΔΙΔΚ/Φ. 1/2/6139/23.3.2004 (ΦΕΚ 527 Β΄) κοινής απόφασης του Πρωθυπουργού και του Υπουργού Εσωτερικών, Δημόσιας Διοίκησης και Αποκέντρωσης «Ανάθεση αρμοδιοτήτων στους Υφυπουργούς Εσωτερικών, Δημόσιας Διοίκησης και Αποκέντρωσης» 5)του άρθρου 11 του ν. 1649/1986 (ΦΕΚ 149/Α΄) «Τροποποίηση διατάξεων του Κώδικα των Δικηγόρων και άλλες διατάξεις» 6)την υπ’ αριθμ. 92605/2005 (ΦΕΚ 1334/Β΄) κοινή απόφαση του Υφυπουργού Εσωτερικών, Δημόσιας Διοίκησης και Αποκέντρωσης και του Υπουργού Δικαιοσύνης «Αυτεπάγγελτη αναζήτηση αντιγράφου ποινικού μητρώου γενικής και δικαστικής χρήσης» 7)Την ανάγκη βελτίωσης της εξυπηρέτησης και της ποιότητας των παρεχομένων υπηρεσιών προς τον πολίτη 8)Το γεγονός ότι από την παρούσα απόφαση δεν προκαλείται δαπάνη σε βάρος του κρατικού προϋπολογισμού, αποφασίζουμε: 1.Καταργείται, η υποβολή του αντιγράφου ποινικού μητρώου, το οποίο, απαιτείται ως δικαιολογητικό, σύμφωνα με την διάταξη της παραγράφου 4 του άρθρου 11 του ν. 1649/1986, κατά την υποβολή της σχετικής αίτησης, από τους υποψηφίους για συμμετοχή στη διαδικασία πρόσληψης δικηγόρων με πάγια αντιμισθία ή για αποκλειστική ή συστηματική ανάθεση υποθέσεων με πάγια αμοιβή από νομικά πρόσωπα του δημόσιου τομέα, όπως αυτός προσδιορίζεται στο άρθρο 9 του ν. 1232/82 και στο άρθρο 1 παρ. 6 του ν. 1256/82, όπως ισχύουν σήμερα. 2.Το αντίγραφο ποινικού μητρώου αντικαθίσταται με υπεύθυνη δήλωση του ν. 1599/86, ο τύπος της οποίας ορίστηκε με την υπ’ αριθμ. ΔΙΑΔΠ/Α1/18368/2002 (ΦΕΚ 1276/Β΄) απόφαση του Υπουργού Εσωτερικών, Δημόσιας Διοίκησης και Αποκέντρωσης. 3.Το περιεχόμενο της αναφερόμενης στην παράγραφο 2 υπεύθυνης δήλωσης έχει ως εξής: «... ότι δεν έχω καταδικαστεί για καμία αξιόποινη πράξη» ή σε αντίθετη περίπτωση «.. έχω καταδικαστεί για τις εξής αξιόποινες πράξεις .....». Σελ. 390,356 Τεύχος      Σελ.       4.Οι Υπηρεσίες, στις οποίες κατατίθενται υπεύθυνες δηλώσεις, προς αντικατάσταση του αντιγράφου ποινικού μητρώου, υποχρεούνται να ενεργούν δειγματοληπτικό έλεγχο, σύμφωνα με όσα ορίζονται στην παράγραφο 3 του άρθρου 10 του ν. 3230/2004. 5.Οι Υπηρεσίες, στις οποίες απαιτείται με την υποβολή της αίτησης και η κατάθεση του ανωτέρω δικαιολογητικού, οφείλουν να τροποποιήσουν τα σχετικά έντυπα των αιτήσεων, σύμφωνα με τις διατάξεις της παρούσας απόφασης. 6.Δ.α.128 Κώδικας περί Δικηγόρων 